BETEGTÁJÉKOZTATÓ
  
Radiojód (^131I) terápiához

Tisztelt Asszonyom/Uram!

    A korábbiakban Önt rosszindulatú pajzsmirigy daganat (pajzsmirigyrák) miatt operálták.     Tekintettel a szövettani eredményre utókezelést,  radiojód terápiát javasolunk, hogy elpusztítsuk a műtét után visszamaradt pajzsmirigyszövetet (ablatio) és ezzel minimálisra csökkentsük a betegség helyi kiújulását és a távoli áttét keletkezését. A fenti cél eléréséhez esetleg több (átlagosan kettő) kezelésre is szükség lehet. (Az egyes kezelések között kb. 5-7 hónap szünet van. )

A kezelés célja:
      A műtét utáni maradék pajzsmirigy állomány  ^131I izotóppal történő elpusztítása. 
A kezelés kontraindikációja:
      terhesség
A készítmény összetétele:
      2026-3689 MBq  I-131 NaI zselatin kapszulában.   
A kezelés esetleges mellékhatásai:
fáradékonyság, aluszékonyság, fejfájás
émelygés, hányinger
a maradék pajzsmirigyállomány átmeneti duzzanata, fájdalmassága
a nyálmirigyek duzzanata, érzékenysége
az ízérzés zavarai 
a radioaktív vizelet okozta hólyaghurut

A kezelés menete:
1 	A pajzsmirigy hormon  (T4) szedését a terápia előtt 4 héttel abba kell hagynia, hogy a kialakuló hormonhiány, illetve TSH szint emelkedés a maradék pajzsmirigy jódfelvételét elősegítse.
2 	A kapszula bevétele után sok folyadékot (napi 2-3 l) kell fogyasztani folyamatosan 3-4 napig ( vagy amíg a szcintigráfiás vizsgálat meg nem történik ).
3 	A kapszula bevétele után 3-5 napig, illetve amíg a kezelést végző orvos a zárt terület elhagyását nem engedélyezi, csak az elkülönített jódterápiás részlegen szabad tartózkodni és az előírt sugárhigiénés szabályokat be kell tartani
4 	Bennfekvése során látogatót fogadni nem szabad
5 	Vizelésre csak az arra kijelölt WC-t szabad használni
6 	Az 5-7. napon szcintigráfiás vizsgálat történik
7 	Hazabocsátása után a kezelő orvos által előírt sugárhigiénés rendszabályokat, utasításokat tartsa be!

Beleegyezési nyilatkozat

Én Xxx ezennel megerősítem, hogy  tájékoztatott az alkalmazott kezelésről, az ezzel járó előnyökről és a lehetséges nemkívánatos mellékhatásokról.Tájékoztatott a  jódterápiás részlegen és az otthonomban betartandó sugárhigiénés szabályokról. Elolvastam és megértettem a betegtájékoztatót. A feltett kérdéseimre adott válaszokat elfogadtam. Elismerem, hogy elegendő idő állt rendelkezésemre ahhoz, hogy döntésemet meghozzam és önként beleegyezzem a kezelésbe.

A beteg aláírása:....................................................

Én a kezelő orvos megerősítem, hogy a beteget teljes mértékben tájékoztattam a kezelés természetéről, céljáról, előrelátható kockázatairól és a betartandó sugárhigiénés szabályokról. Bizonyítom, hogy a betegtájékoztatót elolvasta és önként vesz részt a kezelésben.

A kezelő orvos aláírása:...........................................

A beleegyezés időpontja: 2020.